OpenLLM-France/wikimedia huggingface dataset:
# Pholiotina vestita

Pholiotina vestita Bolbitiaceae familiako onddo espezie bat da. Itxura ederrekoa da, ezohikoa bere generoko espezieetan, kapelaren ertzak errezelaren soberakin apendikulatuak dituelako.
Sinonimoak: Agaricus vestitus, Naucoria vestita, Derminus vestitus, Conocybe vestita, Pholiota vestita.

## Deskribapena

Kapela: 1 eta 3 cm bitarteko diametrokoa, hemisferikoa hasieran, gero ganbiletik lau-ganbilera, guztiz ez da inoiz lautzen. Kapelaren azala errugulosa edo krespatua, itxura lehorrekoa, okre kolorekoa orokorrean erdigunea apur bat nabarmenduagoa eta ilunagoa du, baina hezetasun mailaren arabera tonu lehoi kolorekoak izan ditzake, edo horixkak lehorra badago. Maluta formako errezel hondarrak izaten ditu, batez ere ale gazteetan, ertzean apendikulatuta gelditzen dira, basidiomari itxura ederra emanez.
Orriak: Adnatuak, sabeldun samarrak, eta orritxoekin, hasieran okre-horixka kolorekoak, gero okre kolorekoak eta okre-burdin kolorekoak espora-jalkinaren ondoren. Oro har, gainerakoa baino argiagoa ertza.
Hanka: Luzanga kapelaren diametroarekiko, eta 5 cm arteko luzera har dezake, zilindrikoa, fistulosoa edo barnehutsa, hasieran kolore zurixkakoa, baina laster marroia, fibrilosoa, malutez apaindua gaztetan, zahartzean desagertzeko joerarekin.
Haragia: Urria eta mehea, garrantzi gutxikoa, okre antzeko kolorekoa usain eta zapore nabarmenik gabea.
Etimologia: Conocybe terminoa grekotik dator, konoa esan nahi duen "cono" hitzetik eta burua, kasko konikoa, esan nahi duen "cybe" hitzetik.

## Jangarritasuna

Interes gastronomikorik gabea.

### Nahasketa arriskua

Conocybe appendiculata delakoak ere antzeko itxura du, mikroskopikoarekin erraz bereizten dira. Badira Pholiota batzuk antzeko itxurarekin, baina handiagoak dira.

## Sasoia eta lekua

Udatik hasita, baina batez ere udazkenean. Normalean bakartuta edo talde txikitan agertzen da eta arrarotzat sailkatu beharreko espeziea da. Lurzoru higrofiloetan eta nutrienteetan aberatsak direnetan, normalean hostozabalen azpian.

### Banaketa eremua

Columbia Britainiarra, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 260 or. ISBN 84-282-0865-4..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ : GBIF—the Global Biodiversity Information Facility.
# Manuel García Prieto

Manuel García Prieto, Alhucemasko markes, (Astorga, León, 1859ko azaroaren 5a-Donostia, 1938ko martxoaren 8a) legelari eta politikari kontserbadorea izan zen. Une desberdinetan Espainiako gobernuburu izan zen. XX. mendeko hasieran eragin handia izan zuen Espainiako eta Galiziako politikan. Borboien berrezarkuntza garaian Alderdi Liberalaren partaidea izan zen.

## Gobernuburua

Kargua bost unetan bete zuen:
* 1912an: José Canalejas hil zutenean egun batzuk.
* 1917an.
* 1917 eta 1918 artean.
* 1918an.
* 1922 eta 1923 artean. Hau izan zen Alfontso XIII.aren azken gobernu konstituzionala.Miguel Primo de Rivera estatu kolpea eman aurretik; dirudienez kolpea geraraztea saitu zen baina militarrek bakarrik utzi zuten.
Halaber, senataria eta ministroa izan zen gobernu desberdinetan.

## Erreferentziak

* 1 2 https://web.archive.org/web/20160303222133/http://www.xtec.cat/~jrovira6/bio/garpriet.htm

## Kanpo estekak

* Datuak: Q562507
* Multimedia: Manuel García Prieto / Q562507
# Melanoleuca cognata

Melanoleuca cognata Tricholomataceae familiako onddo espezie bat da. Ez da kontsumitzen, baina gomendagarria da hornigai gisa. Lur hezearen aromak, beste Melanoleucak (gramopodia) baino kalitate txikiagoa ematen zaio.
Sinonimoak: Agaricus arcuatus subsp. cognatus (Basionimoa), Tricholoma cognatum, Tricholoma arcuatum subsp. cognatus.

## Deskribapena

Kapela: 4 eta 10 cm arteko diametrokoa, hasieran ganbila, gero zabaldua erdian titi batekin. Kolore uniformekoa, marroi-okre kolorekoa, hori-okrea edo okre-grisaxka. Azal lehorra, leuna eta distiratsua.
Orriak: Meheak eta estu, eskotatuak, krema kolorekoak edo okre-krema kolorekoak.
Orri eskotatuak: Oinera iritsi baino lehentxeago eskote txiki bat duten orriak.
Hanka: 6 - 12 x 0,8 - 1,5 cm-koa, zilindrikoa, zuzena, fibrilosoa, oinarrian lodituta, krema-okre kolorekoa edo gris-okre kolorekoa.
Haragia: Mehea ertzean, zertxobait haritsua, zuri-krema kolorekoa, irin zaharraren usainarekin eta zapore ahularekin.
Etimologia: Melanoleuca terminoa grekotik dator, beltza esan nahi duen "mélas" hitzetik eta zuria esan nahi duen "leuko" hitzetik. Cognata epitetoak kapelaren koloreari egiten dio erreferentzia.

## Jangarritasuna

Jangarria

### Nahasketa arriskua

Udaberriko Melanoleuca da, krema-okre kolorekoa. Ezaugarri hauek direla eta, erraz identifika daiteke.

## Sasoia eta lekua

Udaberriko espeziea da, udazkenean ere ateratzen den arren, koniferoen basoetako soilguneetan.

### Banaketa eremua

Europa, Svalbard, Islandia, Ipar Amerika, Txile, Australia, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 226 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 246 or. ISBN 978-84-617-0196-4..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 281 or. ISBN 84-87997-86-4..
* ↑ Txantiloi:164 Bon,Marcel. (1988). Guia de Campo de los hongos de Europa. Ediciones Omega, S. A. Barcelona ISBN 84-282-0865-4..
* ↑ Melanoleuca cognata: GBIF—the Global Biodiversity Information Facility.

## Kanpo estekak

* Datuak: Q10511324
* Multimedia: Melanoleuca cognata / Q10511324
# Besançon

Besançon Frantziako ipar-ekialdean dagoen hiria da, Borgoina-Franche-Comté eskualdeko eta Doubseko departamenduko hiriburua.
2006an 117.080 biztanle zituen.

## Geografia

Doubs ibaiaren ertzean dago.

## Klima

Datu klimatikoak (Besançon) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 5 | 6.1 | 10.8 | 14.9 | 20.7 | 23.4 | 25.7 | 26.1 | 22.2 | 18.0 | 13.2 | 7.1 | 16.1 |
| Batez besteko tenperatura (ºC) | 2.1 | 3.1 | 6.7 | 9.7 | 15.2 | 17.9 | 20 | 20.2 | 16.9 | 13.4 | 8.8 | 4.1 | 11.5 |
| Batez besteko tenperatura minimoa (°C) | -0.8 | 0 | 2.5 | 4.5 | 9.7 | 12.4 | 14.2 | 14.3 | 11.6 | 8.8 | 4.4 | 1.0 | 6.9 |
| Euria (mm) | 88.5 | 81.8 | 83.5 | 90.6 | 108.4 | 97.1 | 78.5 | 76.9 | 78.2 | 85.8 | 96.7 | 93.0 | 1059 |
| Iturria: Météo France ||||||||||||||

## Ekonomia

Ehunak, metalurgia eta janari industria dira nagusi Besançonen.

## Historia

Besançon (Vesantio) Galiako hiri nagusietakoa izan zen (Zesar, K.a. 58). Burgundiarrek konkistatu zuten (456) eta Burgundiako hainbat erresumaren barne egon zen 1032. urtea arte. Apezpikuak gobernaturiko inperio hiria izan zen.
1649tik 1668ra Espainiako koroapean egon zen (Franche-Comté edo Franko Konderriko hiriburua). 1668an Luis XIV.ak konkistaturik, 1678an frantziaratu zuten betiko.
XVIII. mendean, erlojugile suitzar erbesteratu asko egokitu zen bertan eta ondoko urteetan bultzada handia izan zuen bertako erlojugintzak.
1871n matxinada sortu zen, Komuna izenaz ezaguna.

## Ondasun nabariak

* Saint-Jean katedrala (XI-XVIII. m.)
* Granvelle jauregia (XVI. m.)
* Errenazimentuko udaletxea
* Saint-Jacques erietxea (XVII-XVIII. m.)
* Saint-François-Xavier eliza (XVII. m.)
* Gotorlekua (XVIII. m.).
* Arte Ederretako Museoa
* Ospe handiko erlojugintza eskola.

## Pertsonaia ezagunak

Lumière anaiak bertan jaio ziren, Auguste (1862-1954) eta Louis (1864-1948) alegia, munduko lehen zinemagileak.

## Ikus, gainera

* Via Francigena

## Irudi galeria

* Besançonen ortoargazkia
* Alde zaharraren ikuspegia
* Vaubanen zitadela

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Frantsesez) Hiriko udalaren webgune ofiziala
* Datuak: Q37776
* Multimedia: Besançon / Q37776
# Mackenzie Phillips

Laura Mackenzie Phillips (Alexandria, Virginia, AEB, 1959ko azaroaren 10a) estatubatuar aktorea eta abeslaria da. Ezaguna egin zen American Graffiti-n Carol Morrison pertsonaiarekin, One Day at a Time komedian Julie Mora Cooper Horvath nerabe errebelde baina azkenean maitakorra, eta Disney So Weird-en telesailean Molly Phillipsekin egindako lanarekin.

## Bizitza

Virginia estatuko Alexandria herrian jaio zen. John Phillips The Mamas & the Papas taldeko abeslariaren eta Susan Stuart Adams haren lehen emaztearen alaba da. Jeffrey Phillipsen arreba da eta ahizpa erdiak ditu Tamerlane Phillipsen, Bijou Phillips aktorea eta Chynna Phillips abeslaria.

### Ibilbidea

Phillipsek American Graffiti filmean parte hartu zuen 12 urte zituenean. Filmean Carol Morrison pertsonaia antzeztu zuen John Milner (Paul Le Mat) nerabeak nahi gabe jasotako gaztearena. Kaliforniako estatuaren legea zela eta, Gary Kurtz ekoizlea Phillipsen legezko tutore bihurtu zen filmazio sasoian.
Phillipsek 1970eko hamarkadan ospetsu egin zen, One Day at a Time iraupen luzeko telebista saioan Julie Cooper nerabea (pertsonaia ezkondu zenean, Horvath zen haren ezkondu izena) interpretatuz. Saio horren hirugarren denboraldian, 1977an, Phillips atxilotu egin zuten ordena publikoa nahasteagatik. Droga eta alkohol gehiegi hartzen zituenez, Phillips berandu heltzen hasi zen, eta saiakuntzetan inkoherentea ere bazen. Ekoizleek agindu zioten sei asteko atsedenaldia hartzeko adikzioa gainditzeko, baina, azkenean, kaleratu egin behar izan zuten, 1980an.

## Erreferentziak

* ↑ (Ingelesez) «Mackenzie Phillips | Actress, Soundtrack» IMDb (Noiz kontsultatua: 2024-12-01).
* ↑ The New York Times. Baseline & All Movie Guide 2013.
* ↑ (Gaztelaniaz) Mackenzie Phillips. (Noiz kontsultatua: 2024-12-01).
* ↑ (Gaztelaniaz) «Mackenzie Phillips» FilmAffinity (Noiz kontsultatua: 2024-12-01).
* ↑ (Gaztelaniaz) SensaCine. «Filmografía Mackenzie Phillips» SensaCine.com (Noiz kontsultatua: 2024-12-01).

## Kanpo estekak

* Mackenzie Phillips Internet Movie Databaseren webgunean (Ingelesez)
* Datuak: Q452475
* Multimedia: Mackenzie Phillips / Q452475
# The Blob

The Blob (euskaraz Txaplata), 1958ko Irvin Yeaworth alemaniar-estatubatuarrak zuzendutako zientzia-fikzio eta beldurrezko film bat da. Steve McQueen, Aneta Corsaut, Earl Rowe eta Olin Howland aktoreek antzeztu zuten.
1988an izenburu bereko berregokitzapena izan zuen.

## Argumentua

Oharra: Atal honek istorio osoa edo amaiera argitzen du.
AEB, Pennsylvania, kanpo espaziotik Lurrera iritsitako itxuragabeko txaplata batek parean harrapatzen duen oro desegiten hasi da. Elikatzen den aldiro modu ikusgarrian tamainaz handitzen da. Polizia sinisgaitzak haietaz trufatu arren, Steve Andrews (Steve McQueen) mutil gaztea, Jane Martin (Aneta Corsaut) neskalaguna eta haien lagunak jendea "txaplata jale" horren mehatxuaz ohartzen saiatu dira.

## Aktoreak

* Steve McQueen: Steve Andrews
* Aneta Corsaut: Jane Martin
* Earl Rowe: Dave tenientea
* Olin Howland: Agurea
* Elbert Smith: Henry Matin
* Hugh Graham: Andrews jauna
* John Benson: Jim Bert sarjentua
* Lee Payton: Kate

## Ikus gainera

* The Blob (1988ko filma)

## Kanpo estekak

* IMDBko fitxa irakurgai (Ingelesez)
* Datuak: Q224964
* Multimedia: The Blob (film) / Q224964
# David Bernabeu

Vicente David Bernabeu Armengol (Alzira, 1975eko urtarrilaren 9a -) txirrindulari espainiar ohia da, profesionala 1999tik 2011ra.
1999an txirrindularitza profesionalean debutatu zuen Boavista taldearekin.

## Palmaresa

2000
* 2. Joaquim Agostinho Garaikurran
2002
* Joaquim Agostinho Garaikurra eta etapa bat
* Tour du Finistére
* 2. Asturiasko Itzulian
* 2. Alentejoko Itzulian
* 5. Portugalgo Itzulian
2003
* 6. Paris-Nizan eta etapa bat
* 2. Valentziako Erkidegoko Itzulian
* 4. Algarveko Itzulian
2004
* Joaquim Agostinho Garaikurra
* Portugalgo Itzulia
* 8. Poloniako Itzulian
2005
* 2. Setmana Catalanan
* 4. Trentinoko Giroan
2006
* Challenge a Mallorcako etapa bat
* 2. Murtziako Itzulian
* 3. Valentziako Erkidegoko Itzulian
* 4. Urkiolako Igoeran
2007
* 5. Asturiasko Itzulian
2008
* 3. Joaquim Agostinho Garaikurran
2009
* 2. Portugalgo Itzulian
2010
* 2. Portugalgo Itzulian eta etapa bat
* 4. Udaberriko Klasikoan
* 5. Gaztela eta Leongo Itzulian

## Sailkapen orokorra Itzuli Handietan

| Itzulia | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 |
| Italiako Giroa | — | — | — | — | — | — | — | — | — | — | — | — | — |
| Frantziako Tourra | — | — | — | — | — | — | — | — | — | — | — | — | — |
| Espainiako Vuelta | — | — | — | — | — | — | 50. | — | — | — | — | — | 90. |
—: Ez zuen parte hartu UT: Utzi, ez zuen amaitu

## Taldeak

| Urtea | Taldea |
| 2001-2003 | Kelme-Costa Blanca |
| 2004-2006 | Comunidad Valenciana |
| 2007 | Fuerteventura-Canarias |

## Kanpo estekak

David Bernabeu - ProCyclingStats
* Datuak: Q1173749
# Danail Petrov

Danail Petrov (1978ko otsailaren 5a) bulgariar txirrindulari ohia da.

## Palmaresa

1998
* Turkiako Itzuliko etapa bat
2002
* Minho Sari Nagusiko etapa bat
* Portugalgo Itzuliko etapa bat
2004
* Alentejoko Itzulia eta etapa bat
* 3. Joaquim Agostinho Garaikurran eta etapa bat
2005
* 3. Joaquim Agostinho Garaikurran eta etapa bat
* 3. Narancoko Igoeran
2006
* Joaquim Agostinho Garaikurra eta etapa bat
2007
* 6. Asturiasko Itzulian
2008
* Bulgariako Tourreko bi etapa
* Joaquim Agostinho Garaikurrako etapa bat
* 5. Turkiako Itzulian
2010
* Bulgariako errepideko txirrindularitza txapelketa
* 5. Ordiziako Klasikan
2011
* Bulgariako errepideko txirrindularitza txapelketa
2012
* Bulgariako errepideko txirrindularitza txapelketa
* 2. Turkiako Itzulian
* 7. Miguel Indurain Sari Nagusian
2013
* Bulgariako errepideko txirrindularitza txapelketa
* 4. Getxoko Zirkuituan
* 7. Miguel Indurain Sari Nagusian
* 9. Turkiako Itzulian

## Kanpo estekak

Danail Petrov - ProCyclingStats
* Datuak: Q1159260
# Gyňov

Gyňov Eslovakiako udalerri bat da, Košice-okolie barrutian kokatuta. 5,38 km²ko azalera du eta 643 biztanle 2017ko datuen arabera.

## Historia

Idatzizko lehen aipamena 1255. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1035663
* Multimedia: Gyňov / Q1035663
# Agustín Tamames

Agustín Tamames Iglesias (Monterrubio de Armuña, 1944ko urriaren 19a) espainiar txirrindulari ohia da, profesionala 1969 eta 1977 artean.

## Kirol ibilbidea

Garaipenik aipagarrienak Espainiako Vueltan lortu zituen, non 1975eko elastiko horia eskuratu zuen, horretaz gain 11 etapa poltsikoratu zituen denera. 1976ko Espainiako errepideko txirrindularitza txapelketa irabazi zuen.

## Palmaresa

1965
* Cinturón a Mallorcako etapa 1
* Salamancako Itzulia
1966
* Paris-Troyes
* Etorkizuneko Tourreko etapa 1
* Salamancako Itzulia
* Leintz Bailarari Itzulia
1967
* Toledoko Itzulia
1969
* Kataluniako Voltako etapa 1
* Setmana Catalanako etapa 1
1970
* 2. Espainiako Vueltan, Mendiko sailkapena eta etapa 1
* Kataluniako Voltako etapa 1
* Aragoiko Itzuliko etapa 1
* Muñecas de Famosa Sari Nagusia
* 4. Setmana Catalanan
* 6. Montjuïceko Igoeran
* 8. Euskal Herriko Itzulian
1971
* 7. Espainiako Vueltan eta etapa 1
* Aragoiko Itzuliko etapa 1
* Samianigoko Klasikoa
* Oroko Andre Maria Saria
* 2. Meatze Haranetako Itzulian eta 2 etapa
* 2. Bizkaiko Sari Nagusian
* 2. Montjuïceko Igoeran
* 3. Udaberriko Klasikan
* 4. Masferrer garaikurran
* 6. Kataluniako Voltan
1972
* Asturiasko Itzulia eta etapa 1
* 3. Espainiako Vueltan eta 2 etapa
* Torrejón - Dyc
* Leganesko Hiru Eguneko etapa 1
* 2. Ordiziako Klasikan
* 2. Laudioko Sari Nagusian
* 3. Espainiako errepideko txirrindularitza txapelketan
* 3. Udaberriko Klasikan
* 3. Bizkaiko Sari Nagusian
* 7. Montjuïceko Igoeran
* 9. Dauphiné Libérén
1973
* 9. Kataluniako Voltan eta etapa 1
* Portugalgo Itzuliko 3 etapa
* Meatze Haranetako Itzuliko 2 etapa
* Aragoiko Itzuliko etapa 1
* Asturiasko Itzuliko etapa 1
* 7. Espainiako Vueltan
1974
* Espainiako Vueltako 2 etapa
* Portugalgo Itzuliko 3 etapa
* 2. Asturiasko Itzulian eta etapa 1
* 6. Euskal Herriko Itzulian
1975
* Espainiako Vuelta eta 5 etapa
* Aragoiko Itzulia eta 4 etapa
* Leganesko Hiru Egunak eta 2 etapa
* Nafarroako Sari Nagusia
* 3. Euskal Herriko Itzulian eta 2 etapa
* 2. Meatze Haranetako Itzulian eta 3 etapa
* 9. Andaluziako Itzulian
1976
* Espainiako errepideko txirrindularitza txapelketa
* Setmana Catalanako etapa 1
* Kantabriako Itzuliko etapa 1
* 2. Pascuas Sari Nagusian
* 3. Kataluniako Voltan
* 5. Nafarroako Sari Nagusian
* 8. Étoile des Espoirsen

## Sailkapen orokorra Itzuli Handietan

| Itzuli Handia | 1970 | 1971 | 1972 | 1973 | 1974 | 1975 | 1976 | 1977 |
| Italiako Giroa | - | - | - | - | - | - | - | - |
| Frantziako Tourra | - | 15. | - | UT | - | - | - | - |
| Espainiako Vuelta | 2. | 7. | 3. | 7. | 17. | 1. | - | 11. |
| Munduko txapelketa | - | 11. | 24. | - | - | - | 27. | - |
-: ez zuen parte hartu UT: utzi, ez zuen amaitu

## Kanpo estekak

* Agustín Tamames - ProCyclingStats
* Datuak: Q399463
# Restormel gaztelua

Restormel gaztelua, kornubieraz Kastel Rostorrmel, Ingalaterrako hego-ekialdeko Lostwithiel herritik hurbil eta Fowey ibaiaren ertzean dagoen gaztelu baten hondakina da, Kornualles konderrian.
Garai batean Kornuallesko dukeen luxuzko egoitza uzana, XVI. mendetik aurrera abandonatua uzan zen, Ingalaterrako Iraultzan denbora labur batez berrokupatua izan zen arren.
Gaur egun English Heritage erakundearen jabetzakoa da eta hark du bere mantenuaren ardura.
* Datuak: Q1140030
* Multimedia: Restormel Castle / Q1140030
# Lostwithiel

Lostwithiel, kornubieraz: Lostwydhyel, Ingalaterrako Kornualles konderriko parrokia zibil eta udalerri bat da.

## Leku interesgarriak

* Restormel gaztelua

## Kanpo estekak

* Datuak: Q723517
* Multimedia: Lostwithiel / Q723517
# Torsten Haß

Torsten Haß (Neumünster, 1970eko azaroaren 21), baita ere Kim Godal izengoitiaz ezaguna, Alemaniako idazle, poeta, antzerkigile eta liburuzaina da. Bere lan ezagunena Bibliotheken für Dummies liburua da.
Bibliotheken für Dummies haren lan zabalduena da. 2019ko urrian plazaratuta oso liburu saldua da: bakarrik 2020aren amaieran ia 60.000 ale eskatu ziten. Liburua unibertsitate askotan erabiltzen da, esaterako, Tübingengo Unibertsitatean, Bingenko Uniertsitate Teknikoan eta Ruhr-Bochum Unibertsitatean.

## Obra
### Saiakerak

* Bibliotheken für Dummies (2019); Detlev-Schneider-Suderlandekin batera.
* Arbeitgebermarke. Bibliothek mit k(l)einem Budget : eine Einführung mit Übungen (2021).
* Vahīṅ dekhiye : Festschrift für Hellmut Vogeler (1996); como editor.
* Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche Bibliotheken (2021).
* Dieses Buch ist für die Tonne : Einführung in den klassischen Zynismus (Kynismus) (2020); Maximilian Spannbruckerekin batera.
* Wohnriester und Erbbau: ein aktuelles Fallbeispiel (2021).

## = Liburuen erreseinak

* Der Verlust der Magie : Essays, Polemiken, Satiren (2021)
* Die Rezensionen, Bd.A,1 (2021)
* Die Rezensionen, Bd.A,2 (2021)
* Die Rezensionen, Bd.A,3 (2021)
* Die Rezensionen, Bd.B,1 (2021)
* Die Rezensionen, Bd.B,2 (2021)

### Narratiba

* Das Kartenhaus: ein Betrugs-Roman (2002)
* Der König des Schreckens : ein Vatikan-Krimi (2013)
* Männchensache : Rechtsfälle zur Vorbereitung im Geschlechterkampf – Roman (2009)
* Morddeich : und andere Kurzprosa (2021)
* Die Schwarze Zeit : ein Mittelalter-Roman (2006)
* Die Schwarze Zeit II : Aphrodites Puppen – Roman (2007)
* Die Schwarze Zeit III : Metathronos – Roman (2008)
* Die Schwarze Zeit IV : Agonie – Roman (2009)
* Die Schwarze Zeit V : Staub – Roman (2010)
* Die Schwarze Zeit VI : Terra re-mota – Roman (2011)
* Totenmelodie : ein Kurpfalz-Krimi (2017)
* Totenquintett : ein Kurpfalz-Krimi (2018)
* Totentraum : ein Kurpfalz-Krimi (2019)

### Poesia

* Das Kris Christkind taumelt betrunken im Wald, der Weihnachtsmann torkelt nicht minder: Winter- und Weihnachts-Gedichte (2020).
* Es wiehert der Gaul, es graset das Pferd. Es machte auch nichts, wär’s mal umgekehrt: Liebes-Gedichte und andere (2020).

### Antzerkia

* En Nuit : Dramolett (2021).
* Omega oder Das Hochzeitsmahl : Drama (2020).
* Die Staatsschuld – In a State of Bonds : Drama (2003).

## Erreferentziak

* ↑ https://books.google.es/books/about/Bibliotheken_für_Dummies.html?id=Qmb30AEACAAJ&redir_esc=y
* ↑ Zeller, Gabriele (2021). Arbeitgebermarke Bibliothek mit k(l)einem Budget. Spatz. 2.or. ISBN 9798721527586.
* ↑ Theile, Monika (2021). Arbeitgebermarke Bibliothek mit k(l)einem Budget. Spatz. 2.or. ISBN 9798721527586.
# Matza

Matza edo matzo (hebreeraz: מַצָּה‎, maṣṣā, pluralez: matzot edo ask. matzos) gastronomia juduan tipikoa den ogi airis zapala da, irinez eta urez egina. Ogi hau Pessah jaiko funtsezko janaria da. Jainkoak israeldarrei agindu zizkien arauen artean, Agindutako Lurraldea zutenean, legamiarik gabeko ogien festa ospatzea zegoen. Pessaheko zazpi egunetan zehar, nisan hilabetearen 15 eta 21 artean, jaten dute.

## Ezaugarriak

Bost ale bakarrik erabil daitezke matza egiteko, eta horiek, juduen tradizioaren arabera, ezin dira beste ezertarako erabili Pessaheko egunetan zehar:
* Garia
* Garagarra
* Galzuria
* Zekalea
* Avena
Garia eta galzuria Triticum generokoak dira. Avenak ez du glutenik.
Bost aleek egindako masa jaso egin daiteke hezetu zenetik 18 minutu igaro badira: prozesua hasi eta labetik atera arte ezin da denbora gehiago igaro.

## Erreferentziak

* ↑ (Ingelesez) Trachtenberg, Joshua. (2004-2-13). Jewish Magic and Superstition. Filadelfia: University of Pennsylvania Press, 333 or. ISBN 9780812218626..
* ↑ (Ingelesez) «What is Matzah?» My Jewish Learning (Noiz kontsultatua: 2024-12-01).

## Kanpo estekak

* Datuak: Q211361
* Multimedia: Matzah / Q211361